**MG ZS EV**

Töltsd fel és élvezd!

* Az MG teljesen elektromos, akár 440 km hatótávval rendelkező kompakt SUV modellje, amely széles tömegek számára teszi elérhetővé a kompromisszummentes villanyautózást.
* A B-SUV szegmensbe tartozó, 100%-ban elektromos, családbarát autó városi közlekedéshez és a hétvégi utazásokhoz egyaránt megfelelő.
* A fenntarthatóságot praktikummal ötvöző MG ZS EV akár 5 felnőtt kényelmes szállítására is alkalmas lokális károsanyag-kibocsátás nélkül.
* 11 kW-os 3-fázisú váltakozó áramú fedélzeti (AC) gyorstöltési lehetőséggel, hogy használója mindig mozgásban maradhasson.
* A két felszereltségi szint és két különböző teljesítményű akkumulátorcsomag közül mindenki megtalálja az igényeinek megfelelőt.
* A B-szegmensben egyedülállóan gazdag alapfelszereltség, valamint fejlett vezetéstámogató- és biztonsági rendszerek gondoskodnak a kényelmes és nyugodt használatról.
* Az MG ZS EV az első teljesen elektromos SUV a B-szegmensben, amely 5 csillagot kapott az Euro NCAP töréstesztjén – ezt egészítik ki az MG Pilot vezetéstámogató rendszerei, amelyek alapáron járnak az autóhoz.
* Mint minden MG-modellre, úgy a ZS EV-re is 7 év vagy 150 000 km futásteljesítményig terjedő, teljeskörű minőségi garanciátvállal a gyártó.

Modern, látványos formájának és kiváló ár-érték arányának köszönhetően az MG ZS EV a gyártó egyik legnépszerűbb modellje, amit mi sem igazol jobban, mint hogy pár év alatt az európai elektromosautó-eladási statisztikák élvonalába került. A ZS EV a kimagasló hatótávot egyesíti a rendkívül fejlett és hatékony vezetéstámogató rendszerekkel, mindezt természetesen az elektromos autókra jellemző dinamikus és élvezetes vezetési élménnyel megfűszerezve. Jól példázza az MG mérnökeinek ambiciózus attitűdjét és tökéletességre törekvését, hogy a ZS EV két évvel a bemutatását követően modellfrissítésen esett át annak érdekében, hogy a folyamatosan fejlődő vásárlói igényeket hatékonyabban kielégíthesse.

**Az MG ZS EV története**

Az MG ZS EV – ahogy neve is mutatja – a B-SUV szegmensbe tartozó ZS modell alapjaira épül. A ZS az európai piacokon számtalanszor bizonyította, hogy kiválóan ráérzett a vásárlók különféle igényeire. Ezért ideális választásnak tűnt, hogy az MG egyik legnépszerűbb modelljéből – az egyre növekvő keresletre reagálva – elektromos verzió készüljön. 2019-ben került bemutatásra az MG ZS EV, ekkor még csak egyféle akkumulátorcsomaggal. A 2021-es modellfrissítés legjelentősebb eleme – kisebb formai és felszereltségbeli módosítások mellett – a megnövekedett akkumulátorkapacitás. Így már akár 440 km megtételére képes egy töltéssel. A ZS EV eladásai, és szakmai sikerei egyaránt önmagukért beszélnek: bemutatása évében 15 000 példányban kelt el, és az Egyedült Királyságban, Svédországban, Hollandiában és Franciaországban is a kategóriája legnépszerűbb típusai közé került. Belgiumban pedig 2021-ben az Év Családi Autója elektromos kategóriájának győztese volt.

**Dizájn**

Az MG ZS EV nem csak hajtásában, hanem megjelenésében is újragondolja a kompakt SUV kategóriát. Formavilágának fókuszpontjában az új, hűtőmaszk nélküli orrkiképzés áll, amely a városi dzsungel valódi ékkövévé teszi. A „Silverstone” elnevezésű első lámpatestek oldalanként 21 LED-es egysége merész, határozott arcélt biztosít az autónak, míg hátul a „Phantom” fantázianevű lámpák hamisítatlanul modern formavilágot közvetítenek. Az elektromos töltés csatlakozási pontja a frontrészen kapott helyet, így garantálja a könnyű és biztonságos töltési lehetőséget.

Frissítések tekintetében a beltér korántsem marad el a külső újításoktól: a középkonzol karbonmintás betétje harmonizál az autó dinamizmusával, míg a 7 colos színes érintőképernyő egyszerű kezelhetőséget tesz lehetővé. Az utasok kényelmét vezeték nélküli mobiltöltő, hátsó középső kartámasz, sötétített hátsó oldalablakok és hátsó légbeömlők fokozzák. Az utastér levegőjét PM 2.5 finomszűrővel ellátott légkondicionáló tartja tisztán. Az MG ZS EV öt szemkápráztató fényezéssel választható: Dover White, Pebble Black, Diamond Red, Como Blue és Cosmic Silver.

**Hajtáslánc**

Az MG ZS EV kétféle akkumulátorcsomaggal érhető el: a Standard Range (130 kW/177 LE) változat 50,3 kWh-s akkumulátora 320 km-es WLTP szerinti hatótávot biztosít, míg a Long Range (115 kW/156 LE) modell esetében a 72,6 kWh-s akkumulátorral 440 kilométert lehet autózni egyetlen feltöltéssel. A kitűnő hatótávadatok mellé egyedülálló dinamizmus párosul: 0-ról 50 km/órás sebességre mindössze 3,6 másodperc alatt gyorsul az MG ZS EV, míg álló helyzetből 100 kilométeres sebességig csupán 8,6 másodpercre van szüksége. A tökéletesen kézre eső üzemmódválasztó segítségével az autó vezetője könnyedén megtalálja az aktuális forgalmi körülményeknek és útviszonyoknak megfelelő beállítást az Eco, Normal és Sport opciók közül.

Mindkét akkumulátorcsomaggal szerelt változat 92 kW-os gyorstöltési kapacitással rendelkezik, amellyel mindössze 40 perc szükséges ahhoz, hogy 5%-ról 80%-ra ugorjon az autó töltöttségi szintje.

**Praktikum és funkcionalitás**

Az MG ZS EV tervezése során fontos szempontként szerepelt a könnyű használhatóság. A tetőcsomagtartó 75 kg terhelést is elbír, míg az autó 500 kg-ig pakolható. Ennek köszönhetően 5 személy csomagokkal együtt egyszerűen és kényelmesen elfér az autóban. Csomagtartója alaphelyzetben 448 literes, de a 60:40 arányban dönthető ülésekkel 1166 literig bővíthető. Az MG ZS EV rendelkezik a rendkívül praktikus V2L (Vehicle-To-Load) funkcióval is, amellyel nemcsak kisebb háztartási eszközöket (pl. laptop, elektromos roller, televízió stb.) képes energiával ellátni, hanem akár egy másik elektromos autót is, 2500 W teljesítményig.

**Nagyvonalú alapfelszereltség**

Az MG ZS EV két felszereltségi szintet kínál, és mint minden MG, úgy a tisztán elektromos modell is kiterjedt alapfelszereltséggel kényezteti vásárlóit. Az alapfelszereltség tartalmazza a PM 2,5-ös finomszűrővel ellátott automata klímarendszert, multifunkciós bőrkormányt, elöl-hátul LED fényszórókat, 6 irányban állítható vezetőülést, 60:40 arányban dönthető hátsó üléstámlákat, fűthető első üléseket, nyomógombos indítást, elektromosan állítható és fűthető külső visszapillantó tükröket, 17 colos alumínium keréktárcsákat, és sok mást, amelyek prémium szintű kényelmet biztosítanak a ZS EV utasai számára. Az utazási komforthoz nagyban hozzájárul az Apple CarPlayTM- és Android AutoTM kompatibilis, 10,1 colos központi kijelző, valamint 5 db USB port és Bluetooth csatlakozási lehetőség. Az MG ZS EV lenyűgöző műszaki tartalma biztonság terén sem okoz csalódást: az alapfelszereltség részeként kínált MG Pilot biztonsági asszisztens nem kevesebb nem kevesebb, mint 11 vezetéstámogató berendezést tartalmaz. Többek közt sávtartó rendszert, automata vészfékező rendszert, ráfutásos ütközés figyelmeztetést, adaptív sebességtartó automatikát és forgalmi dugó asszisztenst.

A magasabb, Luxury felszereltségi szint olyan szériatartozékokkal bővül, mint a vezeték nélküli telefontöltés, nyitható panorámatető, esőszenzor, hátsó könyöktámasz, Eco bőr ülések, 6 irányban elektromosan állítható vezetőülés, 3D hangeffekt. A vezetéstámogatás terén pedig 360˚-os kamerarendszer, holttérfigyelő és hátsó keresztirányú forgalomfigyelés funkcióval nyújt többet. Továbbá az iSmart Connectivity intelligens funkciói, mint a telefonról működtethető központi zár, autókereső, autódiagnosztika, időzített töltés, töltőkereső stb. Az Euro NCAP törésteszten 5 csillagos minősítés kapott.

**Garancia:** 7 év minőségi gondoskodás

Az MG termékei a rendkívül alapos tervezés és csúcskategóriás gyártási sztenderdek és összeszerelési minőség miatt – minőségben és megbízhatóságban is – a legmagasabb színvonalat képviselik. Ezért az általa gyártott és forgalmazott összes MG modellre 7 évig tartó minőségi Triple 7 Care garancia szolgáltatáscsomagot biztosít, melynek részei:

* 7 év vagy 150 000 kilométeres futásteljesítményig teljes körű (általános műszaki-, illetve a nagyfeszültségű rendszer és az akkumulátorcsomag teljesítményére vonatkozó) gyári garancia, valamint 7 év kilométerkorlátozás nélküli átrozsdásodás elleni garancia. A teljeskörű minőségi garancia átruházható, ha az autó a garancia érvényességének időtartama alatt gazdát cserél, és elektromos modellek esetén vonatkozik az akkumulátorcsomagra, és az elektromos erőátviteli rendszerre is.
* 7 éves országúti segélyszolgálat a call center ingyenes hívását és a legközelebbi MG márkakereskedőhöz történő elvontatást fedezi. Az első évet tartalmazza, a második évtől a hetedik évig minden olyan ügyfél számára érvényes, aki az éves tervszerű karbantartást MG márkaszervizben végezteti.
* 7 éves ingyenes átvizsgálás: az MG márkaszervizek évente egy alkalommal az éves karbantartáson felül 7 rendszer (motor, sebességváltó, kormánymű, felfüggesztés, fékrendszer, légkondicionáló rendszer és elektromos rendszer) állapotának és megfelelő működésének ingyenes ellenőrzését biztosítják annak érdekében, hogy az MG járművek mindig a legjobb állapotban legyenek. Amennyiben a motorolaj minősége alapján olajcserére is szükség van, ehhez motorolajat és a hozzá tartozó munkaóradíjat ingyen biztosítják.

**Ár**

Az MG ZS EV 14 499 000 Ft-os alapáron (Comfort+Standard Range kivitelben) kerül forgalomba. A nagyobb hatótávú Comfort+Long Range felszereltség ára 16 499 000 forint. A magasabb, Luxury felszereltségi szint később válik elérhetővé a magyar piacon Standard- és Long Range akkumulátorcsomaggal. A metálfény felára az összes modellváltozat esetén 150 000 forint.